O b r a z l o ž e nj e

Pravni osnov za donošenje Odluke o raspodjeli sredstava za podršku razvoja preduzetništva mladih sadržan je u odredbi člana 27 tačka 6 i 38 Zakona o lokalnoj samoupravi ("Službeni list Crne Gore", br. 002/18, 034/19, 038/20, 050/22, 084/22) i člana 36 Statuta Opštine Kotora ("Službeni list Crne Gore - opštinski propisi", br. 037/19), kojim je propisano da Skupština donosi propise i druge opšte akte.

Dalje, Program razvoja preduzetništva u opštini Kotor 2021. - 2024., u okviru područja 4. Finansijska podrška za započinjanje i razvoj biznisa, predviđa realizaciju mjere M4.2: Podrška za razvoj preduzetništva mladih.

Cilj navedene mjere je podržati i osnažiti mlade u biznisu, podržati njihove ideje, inovativnost, kreativnost, razvijati preduzetnički duh i način razmišljanja.

Mladi su jedan od važnih resursa naše opštine i potrebno je stvoriti uslove kako bi mogli iskoristiti svoj puni potencijal kad je u pitanju razvoj preduzetništva i realizacija njihovih inovativnih poslovnih ideja. Obzirom da je mladim otežan pristup izvorima finansiranja, u interesu zajednice je da im se pruži podrška kako bi se podstakao ekonomski rast i smanjila nezaposlenost.

Obrađivač:

Sekretarijat za razvoj preduzetništva, komunalne poslove i saobraćaj